Държавен вестник, бр. 27, 2019 г., стр. 103

БРОЙ  27	
Д Ъ Р Ж А В Е Н  В Е С Т Н И К 	
СТР.  103  
ползват радиочестотен спектър, който не е 
необходимо да бъде индивидуално определен. 
В техническите изисквания се определят 
параметрите и характеристиките на елек-
тронните съобщителни мрежи от различните 
видове радиослужби и съоръженията, чрез 
които се осъществяват електронни съобщения, 
правилата за честотно планиране на радио-
честотния спектър, както и изискванията по 
отношение на ползвателите на радиочестот-
ния спектър.
В Правилата се посочват условията (ра-
диочестотна лента, максимална предавателна 
мощност, максимална напрегнатост на полето, 
максимална плътност на мощността, допъл-
нителни параметри и други ограничения за 
използването) и редът за осъществяване на 
електронни съобщения чрез радиосъоръже-
ния, които ползват радиочестотен спектър, 
който не е необходимо да бъде индивидуално 
определен.
3. Разрешаване използването на радио-
честотния спектър
Комисията за регулиране на съобщенията 
се стреми да улеснява използването на радио­
честотния спектър, като свежда регулаторната 
намеса до минимално необходимата и ограни-
чава предоставянето на индивидуални права 
за ползване на спектър в радиочестотни ленти, 
в които това е възможно. При определяне 
на режима за ползване се вземат предвид 
техническите характеристики на съответния 
радиочестотен спектър, необходимостта от 
защита от вредни радиосмущения и предос-
тавяне на услуги с определено качество. 
При използването на радиочестотен спектър 
за предоставяне на обществени електронни 
съобщителни мрежи и/или услуги се подава 
уведомление до Комисията за регулиране на 
съобщенията.
В съответствие със Закона за електрон-
нитe съобщения Комисията за регулиране 
на съобщенията не налага ограничения по 
отношение на вида на предоставяните услуги 
или използваните технологии, доколкото това 
е възможно.
3.1. Ползване на индивидуално определен 
ограничен ресурс – радиочестотен спектър
Комисията за регулиране на съобщенията 
издава разрешения за ползване на индивиду-
ално определен радиочестотен спектър, когато 
е необходимо да бъдат избегнати вредни ра-
диосмущения, да се гарантира техническото 
качество на услугата, да се защити ефектив-
ното използване на радиочестотния спектър 
или да се гарантира изпълнението на цели 
от общ интерес, определени в съответствие с 
правото на Европейския съюз. Предоставянето 
на спектъра се извършва след индивидуално 
честотно планиране, изследване за електро-
магнитна съвместимост, както и национално 
и международно координиране.
Разрешенията за ползване на индивидуално 
определен радиочестотен спектър се издават 
на първия по време заявител или след про-
веждане на състезателни процедури.
Състезателните процедури са един от меха-
низмите, който се прилага при управлението 
на радиочестотния спектър. Съгласно Закона 
за електронните съобщения Комисията за 
регулиране на съобщенията провежда търг, 
когато с оглед характера на осъществяване-
то на обществени електронни съобщения от 
съществено значение е размерът на предло-
жената тръжна цена, и конкурс, когато има 
необходимост от комплексна оценка за изда-
ване на разрешение.
Комисията за регулиране на съобщенията 
обявява търг или конкурс по своя инициатива 
или по инициатива на заинтересовано лице. 
Броят на издаваните разрешения за ползване 
на определен радиочестотен спектър или по-
зиция на геостационарна орбита може да бъде 
ограничаван от съображения за ефективно 
използване на спектъра, увеличаване в мак-
симална степен на ползата за потребителите 
и насърчаване на конкуренцията.
3.2. Ползване на радиочестотен спектър, 
който не е необходимо да бъде индивидуално 
определен
Условията за използване на радиочестотен 
спектър, който не е необходимо да бъде индиви-
дуално определен, са по-облекчени в сравнение 
с тези, налагани при издаване на разрешения. 
В този случай се определят техническите па-
раметри за ползване на честотния ресурс, като 
радиочестотна лента, максимална мощност, 
широчина на честотната лента, правила за 
достъп до канала, коефициент на запълване, 
и приложимите стандарти на Европейския 
институт за стандарти в далекосъобщенията 
(ETSI), при спазването на които не следва да 
се причиняват вредни радиосмущения на други 
ползватели на същата радиочестотна лента. 
Ползвателите на този спектър не могат да 
претендират за защита от вредни смущения, 
произхождащи от други ползватели на същата 
радиочестотна лента. При необходимост се 
въвеждат и оперативни условия, като напри-
мер ограничения за използване на спектъра 
на открито, ограничения за използване на 
спектъра в определени географски зони, за 
които е необходима защита, като летища и др. 
Обикновено използването на радиочестотния 
спектър се извършва от неограничен брой лица 
при спазване на едни и същи технически и 
оперативни условия.
Моделът на ползване на радиочестотен 
спектър, при който не се издава разрешение, 
се прилага в случай на радиосъоръжения, 
които поради техните технически и/или 
експлоатационни характеристики е малко 
вероятно да причинят вредни смущения на 
другите ползватели на спектъра. Определяне-
то на такъв спектър и условията за неговото 
използване изискват изчерпателни проучвания